Yu-Gi-Oh! (keräilykorttipeli)
Korttityypit > Hirviöt

Kun hirviö asetetaan kentälle, se voidaan asettaa hyökkäysasemaan pystysuorassa ja puolustusasemaan vaakasuorassa. Hirviön aseman voi vaihtaa vuoron aikana vain kerran.
Hirviöllä on erilliset hyökkäys- ja puolustuspisteet. Sillä on myös elementti (engl. Attribute) Maa (engl. Earth), Tuuli (engl. Wind), Tuli (engl. Fire), Vesi (engl. Water), Valo (engl. Light), Pimeys (engl. Dark) tai Jumaluus (engl. Divine). Lisäksi hirviöllä oma tyyppi (engl. Type), joita ovat esimerkiksi Dinosaurus (engl. Dinosaur), Hyönteinen (engl. Insect), Keiju (engl. Fairy), Kasvi (engl. Plant), Lohikäärme (engl. Dragon), Loitsija (engl. Spellcaster), Paholainen (engl. Fiend), Pyro, Soturi (engl. Warrior) ja Zombi (engl. Zombie).
Battle City -saagassa otettiin sääntö, jonka mukaan 5. tai 6. tason hirviöiden normaalikutsumiseksi on uhrattava kentältä yksi hirviö. 7. tai ylemmän (korkein taso 12) tason hirviöiden normaalikutsumiseksi pitää uhrata kentältä 2 hirviötä. Vaikka Egyptiläisjumalakortit (engl. Egyptian God Cards) ”Slifer, the Sky Dragon”, ”Obelisk the Tormentor” ja ”The Winged Dragon of Ra” ovat 10. tason hirviöitä, niiden normaalikutsumiseksi on uhrattava kentältä 3 hirviötä.
Hirviöluokat:
Normaalihirviö (engl. Normal Monster): normaalisti käytettävä hirviö.
Efektihirviö (engl. Effect Monster): muuten samanlainen kuin normaalihirviö, mutta sillä on erikoiskyky.
Rituaalihirviö (engl. Ritual Monster): voidaan kutsua vain rituaaliloitsun avulla, joka yleensä vaatii pelaajaa myös uhraamalla hirviöitä, joiden tasojen summa vastaa kutsuttavan rituaalihirviön tasoa.
Yhdistelmähirviö (engl. Fusion Monster): voidaan kutsua enintään 15 korttia sisältävästä erillisestä lisäpakasta (engl. Extra Deck) yleensä ”Polymerization”-loitsua käyttäen. Mutta joskus sellaisen luoda myös muilla loitsuilla tai hirviöiden erikoiskyvyillä.
Synkrohirviö (engl. Synchro Monster): voidaan kutsua lisäpakasta, kuten yhdistelmähirviö. Kutsutaan uhraamalla kentältä virittäjätyypin (engl. Tuner) hirviö ja muita vaadittuja hirviöitä, kunhan niiden ja virittäjän tasojen summa vastaa kutsuttavan synkrohirviön tasoa.
Xyz-hirviö (engl. Xyz Monster): voidaan kutsua lisäpakasta, kuten yhdistelmä- ja synkrohirviöt. Xyz-hirviöillä on tasojen sijasta arvot (engl. Rank) ja pelaajan on asetettava sen alle kentältä tietyn verran hirviöitä, joiden taso on samansuuruinen kuin Xyz-hirviön arvo.
Pendulum-hirviö (engl. Pendulum Monster): siirtyy käytön jälkeen hautuumaan sijasta lisäpakkaan. Pendulum-hirviöillä on tiettyjä kykyjä, jotka voi aktivoida vain asettamalla hirviön Pendulum-alueelle, joina toimivat loitsu- ja ansa-alueen kaksi ruutua ja joissa niitä käytetään loitsukorttien tavoin. Niitä ei voi kuitenkaan asettaa Pendulum-alueelle kääntökortteina. Jos molemmilla Pendulum-alueilla on kortteja, hän voi kutsua minkä tahansa verran hirviöitä kädestään tai Pendulum-hirviöitä lisäpakasta kunhan niiden tason arvo sijoittuu sinisellä Pendulum-alueella olevan kortin sinisen osoittimen ja punaisella Pendulum-alueella olevan punaisen osoittimen arvojen välille.
Linkkihirviö (engl. Link Monster): voidaan kutsua lisäpakasta, kuten yhdistelmä-, synkro- ja xyz-hirviöt. Niillä ei ole tasoja eikä puolustuspisteitä ja ne voi pelata joko normaaleille hirviöalueille tai jommalle kummalle kahdesta lisähirviöalueen ruudusta, joita voivat käyttää molemmat pelaajat. Linkkihirviöissä tietty määrä nuolia ja kahdeksan eri suuntaa, joihin ne voivat osoittaa. Kullakin linkkihirviöllä on kyky, joka vaikuttaa kortteihin, jotka ovat niissä ruuduissa mihin linkkihirviön nuolet osoittavat.
Token: harmaa hirviökortti, joita voi kutsua kentälle vain hirviöiden erikoiskyvyillä tai loitsukorteilla. Niitä voi käyttää joko puolustukseen tai uhrauksiin.
Normaalihirviöt tai efektihirviöt voivat olla "kääntökortteina" ollessaan vain puolustusasemassa ja ne voidaan vaihtaa hyökkäysasemaan vain käännettäessä kuvapuoli ylöspäin. Mutta 5. tai korkeamman tason hirviön kääntökortiksi asettaminen vaatii myös uhrauksia normaalikutsumisen tavoin.